**Uzziņa par projektu Vadības komitejas sēdei**

**31.01.2022.**

|  |  |  |
| --- | --- | --- |
| № | Sniedzamā informācija | Informācija par projektu |
|  | [**Kārtība, kādā individuālie komersanti un citas fiziskās personas, kas veic saimniecisko darbību, individuālie uzņēmumi, zemnieku un zvejnieku saimniecības kārto grāmatvedību vienkāršā ieraksta sistēmā**](https://likumi.lv/ta/id/154840-kartiba-kada-individualie-komersanti-individualie-uznemumi-zemnieku-un-zvejnieku-saimniecibas-citas-fiziskas-personas)**(turpmāk – noteikumu projekts)** |
|  | Projekta izstrādes nepieciešamības pamatojums | Ministru kabineta 2017.gada 24.maija rīkojums Nr. 245 “Par Valsts nodokļu politikas pamatnostādnēm 2018.-2021.gadam” (prot. Nr.23 21.§), Rīcības virziens - uzņēmumu investīciju stimulēšana un uzņēmumu starptautiskās konkurētspējas paaugstināšana, 2.4. uzdevums: Tiesību normu sakārtošana grāmatvedības jomā, 2.4.1. apakšpunkts - Izstrādāt jaunu likumu “Par grāmatvedību”, lai tas būtu atbilstošs juridiskās tehnikas prasībām, ietverot lietoto terminu plašāku skaidrojumu un papildu regulējuma noteikšanu, kā arī nosakot likuma mērķi un darbības jomu. Pārskatīt un pilnveidot arī uz šī likuma pamata izdotos Ministru kabineta noteikumus.Ministru prezidenta 2021.gada 8.jūlija uzdevums Nr.12/2021-JUR-145 - līdz 2022. gada 1. jūlijam sagatavot un noteiktā kārtībā iesniegt Ministru kabinetā Grāmatvedības likuma (2021. gada 10. jūnija likuma redakcijā) 10.panta trešās daļas 1.punktā un 23.panta pirmā daļā minēto tiesību akta projektu, attiecīgi nodrošinot pārejas noteikumu 2. punktā Ministru kabinetam doto uzdevumu izpildi.  |
|  | Vadības darba plāna uzdevuma numurs un tā izpildes termiņš (ja nepieciešams) | 2021-DP-04-/166, 30.12.2021.Uzdevums nr. 2021-DP-04-/166 pāriet uz 2022. gada darba plānu ar termiņu 01.07.2022. |
|  | Projekta īss saturs | Grāmatvedības likums (stājas spēkā 2022. gada 1. janvārī) aizstāj likumu “Par grāmatvedību” (turpmāk – Likums). Saskaņā ar Grāmatvedības likuma sākotnējās ietekmes novērtējuma ziņojumā (anotācijā) minēto ir paredzēts pārizdot pašlaik uz Likuma pamata izdotos Ministru kabineta noteikumus, tai skaitā arī Ministru kabineta 2007. gada 20. marta noteikumus Nr. 188 “Kārtība, kādā individuālie komersanti, individuālie uzņēmumi, zemnieku un zvejnieku saimniecības, citas fiziskās personas, kas veic saimniecisko darbību, kārto grāmatvedību vienkāršā ieraksta sistēmā” (turpmāk – MK 188), pārstrādājot tajos iekļauto regulējumu. Ministru kabineta noteikumos, pamatojoties uz Grāmatvedības likuma 10. panta trešās daļas 1. punktā un 23. panta pirmajā daļā Ministru kabinetam doto pilnvarojumu, tiks noteikta [kārtība, kādā individuālie komersanti un citas fiziskās personas, kas veic saimniecisko darbību, individuālie uzņēmumi, zemnieku un zvejnieku saimniecības, kārtojot grāmatvedību vienkāršā ieraksta sistēmā](https://likumi.lv/ta/id/154840-kartiba-kada-individualie-komersanti-individualie-uznemumi-zemnieku-un-zvejnieku-saimniecibas-citas-fiziskas-personas), veic ierakstus grāmatvedības reģistros par saviem ieņēmumiem un izdevumiem, lai fiksētu nodokļu aprēķināšanai nepieciešamos datus, kā arī veiktu mantas un norēķinu kontroli.Izstrādājot noteikumu projektu, tiks pārskatīts un pilnveidots pašlaik spēkā esošais regulējums, kas noteikts MK 188, izvērtējot tā atbilstību likumā “Par iedzīvotāju ienākuma nodokli” un to piemērošanas noteikumos, kā arī Mikrouzņēmumu nodokļa likumā iekļautajam regulējumam. Noteikumu projektā paredzēts:* samazināt iedzīvotāju ienākuma nodokļa maksātāja saimnieciskās darbības ieņēmumu un izdevumu uzskaites žurnāla (turpmāk – IIN žurnāls) esošās ailes, skaidrot jauno vai precizēt līdzšinējo žurnāla aiļu aizpildīšanas kārtību;
* svītrot normas, kas saistītas ar likuma “Par iedzīvotāju ienākuma nodokli” 11.panta 3.1daļas piemērošanu, jo šī norma nav spēkā no 2022.gada 7.janvāra saskaņā ar Satversmes tiesas 2022.gada 7.janvāra spriedumu;
* modificēt valsts sociālās apdrošināšanas obligāto iemaksu, ko persona maksā par sevi, uzrādīšanu;
* atkāpties no žurnāla kārtošanas mikrouzņēmumu nodokļa maksātājiem, kuri izmanto vienkāršoto nodokļa samaksas risinājuma iespēju;
* pārstrādāt un vienkāršot pašreiz MK 188 ietvertās prasības par ieņēmumu un ar to gūšanu saistīto izdevumu reģistrēšanu žurnālā, kas attiecas uz mikrouzņēmumu nodokļa maksātājiem (noteikumu projekta 2. pielikums), nosakot iespēju neatšifrēt izdevumus pēc to veidiem, jo mikrouzņēmumu nodokli maksā no apgrozījuma (no visiem saņemtajiem ieņēmumiem);
* izstrādāt saimnieciskās darbības izdevumu precizēšanas reģistru (noteikumu projekta 3. pielikums), kurā būs noteikts, kā personai, kura ir iedzīvotāju ienākuma nodokļa maksātāja, pārskata gada beigās precizēt žurnālā uzrādītos izdevumus, lai noteiktu ar nodokli apliekamo ienākumu.
 |
|  | Iespējamie risinājuma varianti (ja nepieciešams) | Nav. |
|  | Par projektu nosakāmā atbildīgā amatpersona | Grāmatvedības un revīzijas politikas departamenta direktore Daina Robežniece. |
|  | Nosakāmais projekta sagatavotājs (ja nepieciešams) | Grāmatvedības un revīzijas politikas departamenta Grāmatvedības politikas un metodoloģijas nodaļas vecākā eksperte Anna Priede. |
|  | Darba grupas vadītājs un iespējamais sastāvs (ja nepieciešams)  | Ar Finanšu ministrijas 2018.gada 3.maija rīkojumu Nr. 150 izveidota darba grupa jauna likuma “Par grāmatvedību” un ar to saistīto Ministru kabineta noteikumu izstrādei. Darba grupas vadītāja - Grāmatvedības un revīzijas politikas departamenta direktore Daina Robežniece. Darba grupas sastāvā iekļauti Finanšu ministrijas, Valsts kases, Valsts ieņēmumu dienesta, Finanšu un kapitāla tirgus komisijas, Latvijas Bankas, Biznesa augstskolas “Turība”, Latvijas Republikas Grāmatvežu asociācijas, ISO sertificēto grāmatvežu asociācijas un Latvijas Zvērinātu revidentu asociācijas pārstāvji.  |
|  | Sabiedrības līdzdalība | Sabiedrības pārstāvji varēs līdzdarboties noteikumu projekta izstrādē, sniedzot atzinumu par to pēc ievietošanas TAP portālā. Informācija par noteikumu projektu tiks publicēta Finanšu ministrijas tīmekļa vietnē sadaļā “Sabiedrības līdzdalība” - “Tiesību aktu projekti” - “Grāmatvedības politika”. Termiņš viedokļu sniegšanai – 17.02.2022 |
|  | Ministrijas struktūrvienības un padotības iestādes, ar kurām projekts jāsaskaņo | Juridiskais departaments, Tiešo nodokļu departaments, Valsts ieņēmumu dienests. |
|  | Nosūtīšanas saskaņošanai termiņš, saskaņošanas termiņš | Nosūtīts saskaņošanai: 03.02.2022.Saskaņošanas termiņš: 17.02.2022. |
|  | Prognozējamā projekta finansiālā ietekme uz valsts budžetu | Nav.  |
|  | Tiesību akta pieņemšanas kalendārais plāns | Izsludināts TAP portālā: 28.02.2022.Iesniegts Valsts kancelejā: 31.03.2022 |
|  | Politikas joma | Budžeta un finanšu politika (2.4. Grāmatvedība). |
|  | Uzziņas sagatavotājs | Grāmatvedības un revīzijas politikas departamenta Grāmatvedības politikas un metodoloģijas nodaļas vecākā eksperte Anna Priede (tālr. 67095616, e-pasts: Anna.Priede@fm.gov.lv). |
|  |
| Uzziņu iesniedza: Daina Robežniece, Grāmatvedības un revīzijas politikas departamenta direktore |
| Tālrunis: 67095495, e-pasts: daina.robezniece@fm.gov.lv |
| Uzziņa iesniegta: 27.01.2022. |